Mnogi  alarmni sistemi nudijo tudi osebno zaščito. To je odlična možnost predvsem za starejše, ki živijo sami. Če padete po stopnicah, vam spodrsne pod prho ali sumite celo na srčni napad, vam lahko napredna tehnologija hitro in enostavno pomaga do ustrezne pomoči. Velikokrat ravno takrat, ko se nekaj zgodi, pri sebi nimate telefona. Ali pa do njega iz različnih razlogov ne morete. Preden bi vas nekdo našel in vam pomagal, bi lahko minilo tudi več ur ali dni. V veliko primerih pa se štejejo minute, ki so lahko usodne. Mnogi napredni varnostni sistemi zato nudijo tudi tovrstno pomoč. S pomočjo posebnih obeskov ali zapestnic lahko zgolj z enim samim pritiskom na gumb prikličete nujno pomoč. Ta vam je na voljo 24 ur na dan.